OpenLLM-France/wikimedia huggingface dataset:
# Ethel Catherwood

Ethel Catherwood (Hannah, 28 d'abril de 1908 - Grass Valley, 26 de setembre de 1987) va ser una atleta canadenca, especialista en el salt d'alçada, que va competir durant les dècades de 1920 i 1930.
Nascuda a Hannah (Dakota del Nord), va estudiar a Saskatoon, Saskatchewan, on va destacar jugant al beisbol, el bàsquet i l'atletisme. El 1926 va millorar, primer el rècord canadenc del salt d'alçada i poc després el rècord del món.
El 1928 va prendre part en els Jocs Olímpics d'Amsterdam, on va guanyar la medalla d'or en la prova del salt d'alçada del programa d'atletisme.
Catherwood també va guanyar diversos campionats nacionals de llançament de javelina, però aquesta modalitat no fou olímpica fins al 1932, i ella es retirà el 1931. En tornar dels Jocs de 1928, Catherwood va rebre una oferta milionària per participar en una pel·lícula, però la va rebutjar. Va fer un curs de negocis, es va casar i es va traslladar a Califòrnia.
El 1955 fou incorporada al Canada's Sports Hall of Fame.

## Millors marques

* Salt d'alçada. 1m 60cm (1928)
* Llançament de javelina. 36.17 metres (1927)

## Referències

* ↑ Deibert, Dave «Ethel Catherwood leapt to Olympic glory, died reclusively». The StarPhoenix, 23-01-2017 [Consulta: 23 gener 2017].
* 1 2 3 «Ethel Catherwood Olympic Results». sports-reference.com. Arxivat de l'original el 16 de novembre 2009. [Consulta: 6 febrer 2019].
* ↑ Ethel Catherwood a trackfield.brinkster.net
# 40

    Aquesta pàgina és per a l'any. Per al nombre, vegeu quaranta.

## Esdeveniments
### Llocs
#### Imperi Romà

* Calígula s'embarca a una campanya per conquerir Britànnia però fracassa.
* Mauretània s'incorpora a l'Imperi Romà com la Província romana de Mauritània.
* Calígula transforma el Principat en una autocràcia hel·lenística. Ell distribueix honors a discreció, es declara a si mateix un déu i que tots els caps de les estàtues de les divinitats gregues se substitueixin per la seva.

#### Europa

* La tribu germànica quades es va expandir més enllà del que avui en dia seria Moràvia i Eslovàquia.

#### Àsia

* Vardanes I és rei de l'Imperi Part.

### Temàtiques
#### Arts i ciències

* Filó d'Alexandria ensenya que tots els homes neixen lliures.

## Naixements

* 13 de juny, Frejús - Gneu Juli Agrícola, general romà i governador de Britànnia.
* Dioscòrides Pedaci, metge grec.
* Sext Juli Frontí, magistrat romà.
* Dió Crisòstom, filòsof i historiador grec.
* Claudia Octavia, filla de Claudi i Valèria Messal·lina.
* Emperadriu Ma, de la dinastia Han.

## Necrològiques

* Ptolemeu de Mauritània. (executat per Calígula)

## Referències

* ↑ (anglès) Geoff W. Adams, The Roman Emperor Gaius 'Caligula' and His Hellenistic Aspirations, p.250-251
* ↑ Clark, J. Desmond. The Cambridge history of Africa, Volum 2 (en anglès). Cambridge University Press, p.202. ISBN 0521215927.
# Humanity: Hour I

Humanity: Hour I és el 19è àlbum d'estudi del grup de Heavy Metal alemany Scorpions, publicat el 2007.

## Llista de cançons

Totes les cançons són escrites per Rudolf Schenker i Klaus Meine, excepte les que s'especifiquen.
* "Hour I" - 03:26 (Rudolf Schenker/James Michael/Desmond Child/John. 5)
* "The Game Of Life" - 04:04 (Klaus Meine/Child/Mikael Nord Andersson/Martin Hansen)
* "We Were Born To Fly" - 03:59 (Matthias Jabs/Eric Bazilian/Marti Frederiksen)
* "The Future Never Dies" - 04:03 (Meine/Child/Bazilian/Jason Paige/Russ Irwin)
* "You're Lovin' Me To Death" - 03:15 (Schenker/Child/Andreas Carlsson/Bazilian)
* "321" - 03:53 (Schenker/Child/Frederiksen/Paige)
* "Love Will Keep Us Alive" - 04:32 (Meine/Child/Bazilian/Frederiksen)
* "We Will Rise Again" - 03:49 (Jabs/Michael/Paige/Child)
* "Your Last Song" - 03:44 (Schenker/Child/Bazilian)
* "Love Is War" - 04:20 (Jabs/Michael/Child/Frederiksen)
* "The Cross" - 04:28 (Jabs/Michael/Child/Frederiksen)
* "Humanity" - 05:26 (Meine/Child/Bazilian)
* "Cold"* - 03:52 (Jabs/Child/Bazilian/Frederiksen)
* "Humanity" (Radio Edit)* - 04:06 (Meine/Child/Bazilian)
* "Love Will Keep Us Alive" (Radio Edit)* - 04:32 (Meine/Child/Bazilian/Frederiksen)
* Les cançons extra en l'Edició Limitada, LP i àlbum japonès.

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* James Kottak: bateria
* Pawel Maciwoda: baix

### Convidats

* Billy Corgan: Cantant a "The Cross"
* Eric Bazilian: Guitarra, "Love Will Keep Us Alive"
* John 5: Guitarra, "Hour I"
* Russ Irwin: Piano, "The Future Never Dies"

## Èxits
### Àlbum

| Any | Tipus/país | Posició |
| 2007 | Grècia | 1 |
| 2007 | Rússia | 5 |
| 2007 | Argentina | 8 |
| 2007 | Alemanya | 9 |
| 2007 | Japó | 16 |
| 2007 | Suïssa | 27 |
| 2007 | Finlàndia | 29 |
| 2007 | Canadà | 40 |
| 2007 | Àustria | 41 |
| 2007 | Itàlia | 44 |
| 2007 | República Txeca | 47 |
| 2007 | Espanya | 59 |
| 2007 | The Billboard 200 | 63 |
| 2007 | Holanda | 91 |
| 2007 | Mèxic | 97 |

## Enllaços externs

* (anglès) (alemany) Web oficial Arxivat 2012-10-31 a Wayback Machine.
* (anglès) Web oficial de James Michael a MySpace
# Tullio Bozza

Tullio Bozza (Nàpols, 3 de febrer de 1891 - Nàpols, 13 de febrer de 1922) va ser un tirador d'esgrima italià que va competir en els anys posteriors a la Primera Guerra Mundial. Va tenir una relació sentimental amb la poetessa italiana Sibilla Aleramo.
El 1920 va prendre part en els Jocs Olímpics d'Anvers, on disputà dues proves del programa d'esgrima. En la competició d'espasa per equips guanyà la medalla d'or, mentre en la d'espasa individual fou quart.

## Referències

* 1 2 «Tullio Bozza Olympic Results». sports-reference.com. Arxivat de l'original el 18 d'abril 2020. [Consulta: 4 setembre 2017].
# Bernard Malivoire

Bernard Malivoire (12è districte de París, 20 d'abril de 1938 - Boulogne-Billancourt, 18 de desembre de 1982) fou un remer francès que va competir, com a timoner, durant la dècada de 1950.
El 1952, amb tan sols catorze anys, va prendre part en els Jocs Olímpics d'Estiu de Hèlsinki, on guanyà la medalla d'or en la prova del dos amb timoner del programa de rem. Formà equip amb Raymond Salles i Gaston Mercier. Aquell mateix any guanyà el campionat nacional del dos amb timoner. Morí com a conseqüència de les ferides provocades per un accident de cotxe el desembre de 1982.

## Referències

* 1 2 «Olympedia – Bernard Malivoir». [Consulta: 20 juny 2022].
# La vida sense la Sara Amat (pel·lícula)

La vida sense la Sara Amat és una pel·lícula catalana dirigida per Laura Jou estrenada el 2019. Està basada en la novel·la homònima de Pep Puig, guanyadora del Premi Sant Jordi 2015, i és una producció de la Xarxa Audiovisual Local i de Massa d'Or Produccions. Es va estrenar el 28 d'abril del 2019 al BCN Film Fest, on va guanyar el premi de la crítica i el premi del públic, i el 12 de juliol del mateix any als cinemes. L'any 2022 es va estrenar Cucut, una continuació en format sèrie.

## Argument

Una nit d'estiu la Sara Amat desapareix sense deixar cap rastre. Al cap d'unes hores, en Pep, de 13 anys, que n'està completament enamorat, se la troba amagada a la seva habitació. La jove li explica que ha fugit de casa i li demana de quedar-se amb ell. Encara que el Pep sap que el poble sencer la busca, accedeix i es converteix en el seu protector i còmplice durant els últims dies abans que tots dos se'n vagin del poble. El noi es veu obligat a viure una doble vida: ha de mentir a tothom i també ha de satisfer les demandes de la Sara, que el posarà a prova i el farà madurar de cop abans del final de l'estiu.

## Producció

El film es va enregistrar l'estiu del 2018 en diverses localitzacions de Catalunya, principalment a el Talladell, Cerdanyola del Vallès i Santa Eulàlia de Ronçana. Els actors protagonistes, Biel Rossell i Maria Morera, debutants, van superar un càsting convocat pels actors de les sèries Polseres vermelles i Merlí, exalumnes de l'escola d'interpretació de la directora, Laura Jou.

## Referències

* 1 2 «S'estrena el film "La vida sense la Sara Amat" protagonitzada per l'igualadí Biel Rossell Pelfort». Anoia Diari, 25-04-2019 [Consulta: 3 juliol 2019].
* 1 2 «Exclusiva: tràiler de 'La vida sense la Sara Amat', adaptació de la novel·la de Pep Puig». Ara, 21-06-2019 [Consulta: 3 juliol 2019].
* ↑ «La vida sense la Sara Amat - Secció oficial». BCN Film Fest 2019. [Consulta: 3 juliol 2019].
# Frank Wilczek

Frank Wilczek (Mineola, EUA, 1951) és un físic i professor universitari estatunidenc guardonat amb el Premi Nobel de Física l'any 2004.

## Biografia

Va néixer el 15 de maig de 1951 a la població de Mineola, situada a l'estat nord-americà de Nova York en una família d'arrels poloneses i italianes. Va estudiar matemàtiques a la Universitat de Chicago, on es llicencià l'any 1970 i, posteriorment, realitzà un doctorat en física a la Universitat de Princeton l'any 1974.
Professor universitari a l'Institut d'Estudis Avançats de la Universitat de Princeton i a l'Institut Kavli de Física Teòrica, actualment és professor de física a l'Institut Tecnològic de Massachusetts.

## Recerca científica

L'any 1973, treballant amb David Gross a la Universitat de Princeton, va descobrir el fenomen conegut com a llibertat asimptòtica per la qual, a major proximitat entre dos quarks, menor és la interacció forta entre aquests. Així doncs, quan els quarks estan extremadament pròxims, la interacció nuclear entre aquests és tan feble que es comporten gairebé com a partícules lliures. La llibertat assimptòtica, descoberta independentment i gairebé al mateix temps per David Politzer, fou determinant per al descobriment de la cromodinàmica quàntica.
Wilczek, posteriorment, va ajudar el coneixement i desenvolupament d'anions, axions i altres aspectes del camp de la teoria quàntica en general, i ha investigat en els camps de la física de matèria condensada, l'astrofísica i la física de partícules.
L'any 2004, compartí el Premi Nobel de Física amb David Gross i David Politzer pel descobriment de la llibertat asimptòtica en la teoria de la interacció forta.
Actualment, les seves investigacions se centren en les partícules físiques pures; el comportament de la matèria: temperatures ultraelevades, densitat i estructura de fase; aplicacions de la física de partícules a la cosmologia; aplicacions de tècniques de la teoria quàntica de camps a la física de la matèria condensada; i la teoria quàntica dels forats negres.

## Referències

* ↑ «Frank Wilczek». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].

## Enllaços externs

* «Frank Wilczek» (en anglès). The Nobel Prize. The Nobel Foundation.
# Jessica Monroe

Jessica Monroe (anglès: Jessica Gonin) (Palo Alto, 31 de maig de 1966) és una exremadora canadenca que va competir durant la dècada de 1990.
El 1992 va prendre part en els Jocs Olímpics de Barcelona, on va guanyar la medalla d'or les proves del vuit amb timoner i quatre sense timoner del programa de rem. Quatre anys més tard, als Jocs d'Atlanta, guanyà la medalla de plata en la prova del vuit amb timoner del programa de rem. En el seu palmarès també destaquen dues medalles d'or al Campionat del món de rem
El 2013 fou incorporada al Canada's Sports Hall of Fame.

## Referències

* 1 2 Jessica Monroe a Sports Reference (arxivat)
* ↑ «Fitxa a worldrowing.com». Arxivat de l'original el 2021-01-07. [Consulta: 10 gener 2021].
* ↑ «Canada's Sports Hall of Fame». Arxivat de l'original el 11 de novembre 2017. [Consulta: 10 novembre 2017].
# Street Scene

Street Scene (títol original en anglès, en català Escena de carrer) és una obra dramaticomusical en dos actes composta per Kurt Weill sobre un llibret en anglès de Langston Hughes, basat en Street Scene d'Elmer Rice. Es va estrenar el 9 de gener de 1947 al George Abbott Theatre de Manhattan, dirigida per Maurice Abravanel.

## Referències

* ↑ «Dades». Liceu. Arxivat de l'original el 28 d’octubre 2012. [Consulta: 10 març 2019].
* ↑ «Dades de l'òpera» (en alemany). Operone. Arxivat de l'original el 22 de març 2016. [Consulta: 25 maig 2018].
# Pontrieux Comunitat

Pontrieux Comunauté (en bretó Kumuniezh kumunioù an Trev) és una antiga estructura intercomunal francesa, situada al departament del Costes d'Armor a la regió Bretanya, al País de Guingamp. Té una extensió de 96,63 kilòmetres quadrats i una població de 5.836 habitants (2008). Va existir de 1992 a 2016.

## Composició

Agrupa 7 comunes :
* Brélidy
* Ploëzal
* Plouëc-du-Trieux
* Pontrieux
* Quemper-Guézennec
* Runan
* Saint-Clet

## Història

El 1992 es crea la Comunitat de comunes del Trieux, modifica el seu nom a Pontrieux en 2010. Es va dissoldre el 31 de desembre de 2016.

## Vegeu també

* Intercomunalitats de les Costes d'Armor

## Enllaços externs

* Pontrieux Comunitat
* (francès) (bretó) Geografia de Bretanya: portal geogràfic, cartogràfic i estadístic Arxivat 2007-09-28 a Wayback Machine.
# Línia 9 de Metrovalència

La línia 9 de Metrovalencia inicia el seu recorregut a l'estació d'Alboraia-Peris Aragó i el finalitza a l'estació de Riba-roja de Túria, encara que està previst que finalitzi a Vilamarxant en una ampliació posterior. Aquesta línia ha permès als habitants de Riba-roja de Túria recuperar el tren directe a València, perdut en l'any 2005.

## Estacions, zones i terminals de la línia 9

Línia 9 de Metrovalència :

## Enllaços externs

* Metrovalencia Arxivat 2000-11-09 a Wayback Machine.
* Ferrocarrils de la Generalitat Valenciana Arxivat 2015-04-05 a Wayback Machine.
# Tullio Pandolfini

Tullio Pandolfini (Florència, 6 d'agost de 1914 - Florència, 23 d'abril de 1999) va ser un waterpolista italià que va competir durant la dècada de 1940. Era germà del també waterpolista Gianfranco Pandolfini.
El 1948 va prendre part en els Jocs Olímpics de Londres, on va guanyar la medalla d'or en la competició de waterpolo. També guanyà el Campionat d'Europa de waterpolo de 1947.

## Referències

* ↑ «Tullio Pandolfini Olympic Results». sports-reference.com. Arxivat de l'original el 18 d'abril 2020. [Consulta: 17 juny 2019].
* ↑ Men Water Polo European Championship 1947 Monte Carlo (MON) - 10-14.09 Winner Italy a todor66.com
# Bernhard Britting

Bernhard Britting (Berlín, 22 d'octubre de 1940) és un remer alemany, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu als Jocs de Tòquio, on guanyà la medalla d'or en la prova del quatre amb timoner del programa de rem. Formà equip amb Peter Neusel, Joachim Werner, Egbert Hirschfelder i Juergen Oelke.
En el seu palmarès també destaca una medalla d'or al Campionat del Món de rem de 1962, una d'or i dues de plata al Campionat d'Europa de rem, entre el 1961 i el 1964, i quatre campionats nacionals.

## Referències

* 1 2 «Olympedia – Bernhard Britting». [Consulta: 7 juny 2022].
* ↑ Rudern – Europameisterschaften (Herren – Vierer m.Stm.), Rudern – Weltmeisterschaften – Vierer mit Steuermann – Herren, Rudern – Europameisterschaften (Herren – Achter). sport-komplett.de
# Gimnàstica als Jocs Olímpics d'estiu de 1920 - concurs complet per equips

El concurs complet per equips va ser una de les quatre proves de gimnàstica artística que es van disputar als Jocs Olímpics d'Anvers de 1920. La prova tingué lloc entre el 23 i el 24 d'agost de 1920 i hi van prendre part 120 gimnastes de 5 nacions diferents. La competició es va celebrar a l'Estadi Olímpic d'Anvers.

## Medallistes

| Or | Plata | Bronze |
| Itàlia | Bèlgica | França |

## Format de la competició

Els equips estaven formats per entre 16 i 24 gimnastes que realitzaen els exercicis de manera simultània. Es podia aconseguir un màxim de 404 punts.
* Exercicis amb aparells
* Barra fixa
* Barres paral·leles
* Cavall amb arcs
* Exercicis amb obstacles (quatre obstacles de 70 cm).

## Classificació final

| Pos. | Nació | Gimnasta | Total |
| | Itàlia | Arnaldo Andreoli, Ettore Bellotto, Pietro Bianchi, Fernando Bonatti, Luigi Cambiaso, Luigi Contessi, Carlo Costigliolo, Luigi Costigliolo, Giuseppe Domenichelli, Roberto Ferrari, Carlo Fregosi, Romualdo Ghiglione, Ambrogio Levati, Francesco Loi, Vittorio Lucchetti, Luigi Maiocco, Ferdinando Mandrini, Lorenzo Mangiante, Antonio Marovelli, Michele Mastromarino, Giuseppe Paris, Manlio Pastorini, Ezio Roselli, Paolo Salvi, Giovanni Tubino, Giorgio Zampori, Angelo Zorzi | 359,855 |
| | Bèlgica | Eugène Auwerkeren, Théophile Bauer, François Claessens, Augustus Cootmans, François Gibens, Albert Haepers, Domien Jacob, Félicien Kempeneers, Jules Labéeu, Hubert Lafortune, Auguste Landrieu, Charles Lannie, Constant Loriot, Nicolaas Moerloos, Ferdinand Minnaert, Louis Stoop, Jean Van Guysse, Alphonse Van Mele, François Verboven, Jean Verboven, Julien Verdonck, Joseph Verstraeten, Georges Vivex, Julianus Wagemans | 346,765 |
| | França | Georges Berger, Émile Bouchès, René Boulanger, Alfred Buyenne, Eugène Cordonnier, Léon Delsarte, Lucien Démanet, Paul Durin, Victor Duvant, Fernand Fauconnier, Arthur Hermann, Albert Hersoy, Alphonse Higelin, Auguste Hoël, Louis Kimpe, Georges Lagouge, Paulin Lemaire, Ernest Lespinasse, Émile Martel, Jules Pirard, Eugène Pollet, Georges Thurnherr, Marco Torrès, François Walker, Julien Wartelle, Paul Wartelle | 340,100 |
| 4 | Txecoslovàquia | Josef Bochníček, Ladislav Bubeníček, Josef Čada, Stanislav Indruch, Miroslav Klinger, Josef Malý, Zdeněk Opočenský, Josef Pagáč, František Pecháček, Robert Pražák, Václav Stolař, Svatopluk Svoboda, Ladislav Vácha, František Vaněček, Jaroslav Velda, Václav Wirt | 305,255 |
| 5 | Regne Unit | Sidney Andrew, Albert Betts, Albert Cocksedge, J. Cotterell, William Cowhig, Sidney Cross, Horace Dawswell, J. E. Dingley, Sidney Domville, H. W. Doncaster, Reginald Edgecombe, W. Edwards, Henry Finchett, Bernard Franklin, J. Harris, Samuel Hodgetts, Stanley Leigh, G. Masters, Ronald McLean, O. Morris, E. P. Ness, A. E. Page, A. O. Pinner, E. Pugh, H. W. Taylor, J. A. Walker, Ralph Yandell | 299,115 |

## Referències

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. [Consulta: 25 abril 2008].
# Timor (desambiguació)

«Timor» té aquests significats:
* Timor, illa del sud d'Insulíndia
** Timor Oriental, estat d'Àsia, que comprèn la meitat oriental de l'illa de Timor
** Timor Portuguès, colònia portuguesa
** Mar de Timor, braç de l'oceà Índic entre l'illa de Timor i el nord d'Austràlia
** Placa de Timor
* Timor (Segarra)
* Castell de Timor
* Guillem Timor (Montblanc, segle xiv), escultor català del gòtic
* David Timor, futbolista valencià
* Tímor, fortalesa del Despotat de l'Epir
# Jindřich Roudný

Jindřich Roudný (Fukov, 14 de febrer de 1924 - 10 de maig de 2015) fou un atleta txecoslovac, especialista en curses d'obstacles i de fons, que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on quedà eliminat en sèries dels 3.000 metres obstacles del programa d'atletisme.
En el seu palmarès destaca una medalla d'or en la prova dels 3.000 metres obstacles del Campionat d'Europa d'atletisme de 1950, per davant Petar Šegedin i Erik Blomster, i sis campionats nacionals, cinc dels 3.000 metres obstacles (1946, 1947, 1948, 1950 i 1953) i un dels 5.000 metres (1949).

## Millors marques

* 1.500 metres. 3' 55.2" (1948)
* 5.000 metres. 14' 47.8" (1953)
* 3.000 metres obstacles. 9' 05.4" (1950)

## Referències

* ↑ «Zemřel Jindřich Roudný - Atletika». [Consulta: 19 maig 2020].
* 1 2 Jindřich Roudný a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ Hladík, Pavel. Mistrovství a přebory v atletice. I. dil. Muži a ženy. Království České 1907 – 1918; Československo 1919 – 1938, 1945 – 1992; Čechy a Morava 1939 – 1944. atletika.cz, 2015. Arxivat 2020-08-24 a Wayback Machine.
* ↑ «Track and Field Statistics». [Consulta: 8 maig 2020].
# Saint-Brieuc Aglomeració

Saint-Brieuc Aglomeració (en bretó Sant-Brieg Tolpad-kêrioù - Bae an Arvor) és una estructura intercomunal francesa, situada al departament de les Costes d'Armor a la regió Bretanya, al País de Saint-Brieuc. Té una extensió de 252,57 kilòmetres quadrats i una població de 120.305 habitants (2009).

## Composició

Agrupa 14 comunes :
| Hillion Langueux La Méaugon Plédran Plérin | Ploufragan Pordic Saint-Brieuc Saint-Donan Saint-Julien | Trégueux Tréméloir Trémuson Yffiniac |

## Història

La comunitat fou creada el 29 d'octubre de 1999 pel senador Claude Saunier, aleshores alcalde de la vila-centre, com a successor del Districte del País de Saint-Brieuc cret el 27 de desembre de 1991, inspirat alhora en una associació existent des del 20 de desembre de 1988 anomenada Charte intercommunale de l'agglomération briochine (CABRI).
La comunitat és administrada per un Consell d'Aglomeració compost per 68 delegats designats pels consells municipals a prorrata per la població, El 17 d'abril de 2008 Michel Lesage, alcalde de Langueux succeí Bruno Joncour, alcalde de Saint-Brieuc, en la presidència de la Comunitat d'aglomeració.
Elegit diputat per les Costes del Nord a les Eleccions legislatives franceses de 2012 i a causa del cúmul de mandats, Michel Lesage deixà el càrrec a Armelle Bothorel, alcaldessa de La Méaugon, el 25 d'octubre de 2012.

## Referències

* ↑ Article de maville.com del 18 d'abril de 2008

## Vegeu també

* Intercomunalitats de les Costes d'Armor

## Enllaços externs

* Saint-Brieuc Aglomeració Arxivat 2011-09-03 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic Arxivat 2007-09-28 a Wayback Machine.
# Pure Instinct

Pure Instinct és el 15è àlbum d'estudi del grup de Heavy Metal alemany Scorpions, publicat el 1996.
La coberta original va ser substituïda per una alternativa als EUA. La coberta dels EUA té una imatge del grup amb una ona vermella sortint d'una guitarra.

## Llista de cançons

Totes les cançons estan escrites per Rudolf Schenker i Klaus Meine, excepte les que estan indicades:
* "Wild Child" – 4:19
* "But The Best For You" (Meine) – 5:26
* "Does Anyone Know" (Meine) – 6:03
* "Stone In My Shoe" – 4:42
* "Soul Behind The Face" – 4:14
* "Oh Girl (I Wanna Be With You)" – 3:56
* "When You Came Into My Life" (Meine, Schenker, Titiek Puspa, James F. Sundah) – 5:17
* "Where The River Flows" – 4:16
* "Time Will Call Your Name" – 3:21
* "You And I" (Meine) – 6:22
* "Are You The One?" – 3:15
* "She's Knocking At My Door" (cançó extra en l'edició japonesa)

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* Curt Cress: bateria
* Ralph Rieckermann: Baix

## Èxits
### Àlbum

Billboard (Amèrica del Nord)
| Any | Tipus | Posició |
| 1996 | The Billboard 200 | #99 |

### Singles

| Any | Cançó | Tipus | Posició |
| 1996 | "Wild Child" | Mainstream Rock Tracks | #19 |

## Enllaços externs

* (anglès) (alemany) Web oficial Arxivat 2012-10-31 a Wayback Machine.
# Ulvi Voog

Ulvi Voog (Tallinn, 18 de febrer de 1937), posteriorment Indrikson, és una nedadora estoniana ja retirada, especialista en estil lliure, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on disputà dues proves del programa de natació. Fou vuitena en els 4x100 metres lliures, mentre en els 100 metres lliures quedà eliminada en sèries.
En el seu palmarès destaquen una medalla de plata en els 4x100 metres estils al Campionat d'Europa de natació de 1958. També guanyà 11 títols nacionals de la URSS: en els 100 metres lliures (1955 a 1958 i 1960), 400 metres lliures (1956 a 1960) i 4×100 metres lliures (1958), a l'hora que va establir 10 rècords nacionals.
Voog es graduà a la Universitat de Tartu. Començà a practicar la natació el 1952 i es retirà el 1967, moment a partir del qual exercí d'entrenadora al Dünamo Tallinn (1967-1992) i a l'equip soviètic de natació (1977). Cap a 1960 es canvià el cognom pel d'Indrikson. És l'àvia dels també nedadors Triin, Martti i Berit Aljand. El 1957 fou escollida Esportista Estoniana de l'any.

## Referències

* 1 2 Ulvi Voog a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* 1 2 3 «Ulvi Indrikson» (en estonian). ESBL.
* ↑ «ИНДРИКСОН Ульви Юлиусовна | Российские спортсмены и специалисты | Спортивная Россия» (en rus). [Consulta: 11 octubre 2020].